Kari Tapion toistaiseksi julkaisemattoman biisin kuuntelu aiheutti Joona-pojassa vilun väreitä.

Joona Jalkanen tuli tunnetuksi isänsä Kari Tapion managerina. PASI LIESIMAA

Erik Lindströmin kynästä ovat syntyneet muun muassa klassikokappaleet Ranskalaiset korot ja Letkajenkka. EERO LIESIMAA

Kari Tapion pojan Joona Jalkasen mukaan on hienoa, mikäli säveltäjä ja kapellimestari Erik Lindströmin kätköistä muutama vuosi sitten löytynyt joulukuussa 2010 edesmenneen laulajasuuruuden Sydämeni lyö –äänite julkaistaan. Tuottaja Ilkka ”Ile” Vainio AXR Musicista ennakoi viikonlopun Ilta-Sanomissa julkaisemattoman kappaleen näkevän päivänvalon tulevan syksynä erittelemättä uuden albumin materiaalia sen tarkemmin.

–Se, milloin kappale, julkaistaan ei ole vielä tietääkseni lyöty lukkoon. Toiveissa on, että kappaleen julkaisu voitaisiin ajoittaa yhteen jonkun faijan tulevan merkkipäivän kanssa. On myös kuvallista materiaalia, mitä voitaisiin julkaista samalla, Joona Jalkanen raottaa salaisuuden verhoa Iltalehdelle.

Kari Tapio nauhoitti lauluosuutensa Aatto I. Piipon sanoittamaan kappaleeseen Martin Brushanen studiolla Kulosaaressa Helsingissä sydänleikkauksensa jälkeen 1990-luvun puolessa välissä. Sittemmin se jäi ns. unholaan, kunnes Lindström löysi kappaleen sisältävän c-kasetin kotoa joulusiivouksen yhteydessä muutama vuosi sitten. Iltalehti kertoi löydöstä alkuvuodesta 2012, jolloin myös Joona kertoo käyneensä kuuntelemassa kappaleen.

–Kappaleen kuuntelusta tuli jännä fiilis. Luut nousivat ytimiin, Joona tunnustaa.

Kappaleesta on povattu takuuvarmaa hittiä.

–Ihan jees biisi se on, Joona muistelee.

Tulevaan syksyyn ajoittuu myös Joonan veljen Jani Jalkasen & Hänen Orkesterinsa uuden levyn julkaisu. Lisäksi syksyllä saavat jatkoa Kari Tapion Sinut tulet aina muistamaan –muistokonsertit. Luvassa on 18 Suomessa tehtävän konsertin ohella lyhyt Ruotsin kiertue.